stanford-oval/wikipedia huggingface dataset:
ชาคีลล์ โอนีล
ชีวิตการเล่นบาสเกตบอล > บอสตัน เซลติก

หลังจบฤดูกาล 2009-2010 แช็กกลายเป็นฟรีเอเจนท์ หลายทีมให้ความสนใจทั้ง แอตแลนตา ฮอกส์ และ ดัลลัส แมฟเวอริกส์ แต่ทั้งสองทีมก็ไม่สู้สัญญาค่าจ้างที่แช็กต้องการสูงเกินไป ในวันที่ 4 สิงหาคม 2010 บอสตัน เซลติกส์ที่ตกลงเซ็นสัญญากับแช็กด้วยสัญญาขั้นต่ำ 2 ปี 2.8ล้านเหรียญ
2 พฤศจิกายน วันเปิดฤดูกาล 2010-2011 แช็กพลาดลงเล่น 5เกมแรก เนื่องจากอาการบาดเจ็บ และลงเล่นในเกมถัดไป
ต้นเดือนกุมภาพันธ์  2011 แช็คเกิดอาการบาดเจ็บอีกครั้งจนทำให้เขาพลาดเกมที่เหลือ
วันที่ 3 เมษายน  2011 แช็คกลับมาลงเล่นอีกครั้งหลังจากพลาดไป 27 เกม เขาลงเล่นด้วยเพียง 5 นาทีก็เกิดอาการบาดเจ็บ และนั่นเป็นเกมสุดท้ายของเขาในฤดูกาลปกติ
บอสตัน เซลติกส์ สามารถเข้าสู่รอบเพลย์ออฟ ด้วยสถิติฤดูกาลปกติ 56-26 เป็นที่ 3 ของสายตะวันออก   ด้วยอาการบาดเจ็บ แช็ค ไม่สามารถลงเล่นในเกมนัดแรกที่เจอกับ นิวยอร์ก นิกส์ แต่ บอสตัน เซลติกส์สามารถชนะ 4 เกมรวดเข้ารอบสอง
แช็คกลับมาช่วยทีมอีกครั้งในเพลย์ออฟรอบที่สองในเกมที่ 3 และ 4 ด้วยเวลาลงทั้งหมดเพียง 12 นาที แต่เซลติกแพ้ให้ ไมอามี่ ฮีต ในเกมที่ 5
วันที่ 1 มิถุนายน 2011 แช็คประกาศรีไทร์ทางทวิตเตอร์ เราสามารถทำมันได้ ,19 ฤดูกาล ผมขอบคุณมาก นั่นเป็นสิ่งที่ผมอยากบอกคุณเป็นคนแรก ผมจะรีไทร์แล้ว รักและขอบคุณทุกคนนะ แล้วเราไว้คุยกัน
รางวัลที่ได้รับ

โอนีลได้รับเลือกให้เล่นเกมออลสตาร์ทุกปีตั้งแต่ที่เริ่มเล่นในเอ็นบีเอเมื่อ พ.ศ. 2536 (ยกเว้นปี 2542 เมื่อมีการประท้วงหยุดเล่นและงดออลสตาร์เกม)
เป็นผู้เล่นทรงคุณค่า (MVP) ในรอบไฟนอลของเอ็นบีเอ (พ.ศ. 2543 ถึง 2545)
ได้รับเลือกเป็น All-NBA-Defensive ในปี พ.ศ. 2543, 2544 และ 2546 (แต่ไม่จัดอยู่ในทีมแรก)
เป็นผู้เล่นคนสำคัญใน World Championship ปี 2537 และ โอลิมปิกปี 2539 และเป็นผู้เล่นอายุน้อยที่สุดในทีม
เป็นผู้เล่นคนแรกในเอ็นบีเอที่ทำค่าเฉลี่ย 20 แต้ม 10 รีบาวด์ต่อเกมรวมกัน 13 ฤดูกาล
ได้รับเลือกในทีมออล-เอ็นบีเอ 11 ปี
ได้รับเลือกเป็น MVP ในฤดูกาล 1999-00 (พ.ศ. 2542-43) และ ในออลสตาร์เกมของฤดูกาล 2003-04 (พ.ศ. 2546-47)
ได้รับปริญญาด้านพาณิชยศาสตร์จาก LSU ที่นั่นมีที่พักตั้งชื่อว่า Shaquille O'Neal Lodge เป็นส่วนหนึ่งของศูนย์ประชุม Cook Conference Center
ได้รับปริญญาโทบริหารธุรกิจจากมหาวิทยาลัยแห่งฟีนิกส์ (University of Phoenix) เมื่อ 25 มิถุนายน พ.ศ. 2548
จุดแข็งและจุดอ่อน

โอนีลมีร่างกายที่พิเศษ ความสูง 7 ฟุต 1 นิ้วและน้ำหนัก 320 ปอนด์ทำให้เขามีพละกำลังมาก และสำหรับคนรูปร่างขนาดนั้น แช็กเป็นคนที่คล่องแคล่ว ท่า drop step ของเขาคือ เริ่มด้วยยืนหันหลังให้แป้นและผู้เล่นตั้งรับทีมตรงข้าม จากนั้นหมุนตัวและเอาตัวดันเพื่อทำสแลมดังก์ เป็นท่าที่ยากที่จะป้องกันได้ เขายังเป็นคนส่งลูกที่ดีและเล่นตั้งรับได้มีประสิทธิภาพ การที่มีคนอย่างเขาบริเวณใต้แป้นทำให้ทีมต่าง ๆ ต้องปรับเปลี่ยนแผนในการรุกและรับ หากจะป้องกันแช็กโดยเอาผู้เล่นสองหรือสามคนมาประกบก็กลับทำให้เพื่อร่วมทีมสามารถชู้ตลูกได้ง่าย ๆ โดยไม่มีใครมาประกบ
โอนีลเป็นคนที่ชู้ตลูกโทษแย่ที่สุดคนหนึ่งในเอ็นบีเอ ค่าเฉลี่ยตลอดการเล่นของเขาคือเพียง 53.1% ทีมตรงข้ามชอบใช้วิธีทำฟาวล์แช็กโดยจงใจ เรียกกลยุทธนี้ว่า Hack-a-Shaq คิดและตั้งชื่อโดย ดอน เนลสัน โค้ชของดัลลัส แมฟเวอริกส์ แต่การชู้ตลูกโทษแย่ก็พบในผู้เล่นยิ่งใหญ่อีกหลายคนเช่น วิลท์ แชมเบอร์เลน (Wilt Chamberlain) การตั้งใจทำฟาวล์หรือ Hack-a-Shaq นี่เองที่ทำให้เกิดเอ็นบีเอตั้งกติกาขึ้นใหม่ว่า ห้ามจงใจทำฟาวล์ผู้เล่นที่ไม่ได้ถือบอล จนกว่าจะเหลือเวลาการแข่งขันต่ำกว่า 2 นาที ไม่เช่นนั้นจะถือเป็นการทำฟาวล์ทางเทคนิค (Technical Foul) ทันที
จุดอ่อนอีกอย่างหนึ่งของเขาคือเรื่องน้ำหนัก โอนีลมักปรากฏตัวในแคมป์ฝึกซ้อมก่อนฤดูกาลด้วยน้ำหนักตัวที่มากเกินไป ในช่วงสองสามปีสุดท้ายกับทีมลอสแอนเจลิส เลเกอรส์ เขาหนักประมาณ 350 ปอนด์ (160 กิโลกรัม) เมื่อแช็กมีน้ำหนักตัวมากเกินไป เขามักมีปัญหาการบาดเจ็บโดยเฉพาะที่นิ้วหัวแม่โป้งเท้าข้างขวา เขามีอาการเจ็บปวดเรื้อรังที่ข้อต่อนิ้วโป้งเท้าขวาจากการวิ่ง กระโดด และดังก์ ด้วยน้ำหนักตัวที่สูงเป็นเวลามากกว่าสิบปี
หลายคนรู้สึกว่าความดังของแช็กทำให้กรรมการละเลยที่จะเรียกฟาวล์เมื่อทำผิดกฎบางอย่าง เช่นท่าชู้ตลูกโทษของแช็กที่ละเมิดกฎที่ห้ามไม่ให้คนชู้ตลูกโทษล้ำข้ามเส้นลูกโทษจนกว่าลูกบาสเกตบอลจะกระทบกับห่วงหรือแป้นบาส แต่คนที่เข้าข้างแช็กมักพูดว่า เนื่องจากรูปร่างที่ใหญ่โตของเขา กรรมการมักปล่อยให้คนอื่นเล่นรุนแรงขึ้นกับแช็ก
จุดอ่อนสำคัญประการล่าสุดชองแช็กตอนนี้คือ อายุ ตามสถิติของเอ็นบีเอแล้ว ผู้เล่นที่มีความสูงเกินกว่า 7 ฟุต (ประมาณ 213 เซนติเมตร) จะมีค่าเฉลี่ยต่างๆลดลงหลังจากอายุ 30 ปี โดยเฉพาะการทำคะแนนที่จะต่ำกว่า 20 คะแนนต่อเกม ซึ่งแช็กก็ไม่สามารถหนีสถิตินี้พ้นเช่นเดียวกัน
แรงบันดาลใจในอาชีพตำรวจ

นอกสนาม แช็กมีความสนใจงานในหน่วยงานตำรวจมาก โอนีลผ่านหลักสูตรโรงเรียนตำรวจของลอสแอนเจลิส และเป็นเจ้าหน้าที่สำรองของตำรวจท่าของลอสแอนเจลิส
เมื่อมีนาคม พ.ศ. 2548 เขาได้รับยศกิตติมศักดิ์ U.S. Deputy Marshal และเป็นโฆษกของสถาบัน Safe Surfin' และยังทำงานร่วมกับหน่วยที่มีชื่อเดียวกันเพื่อตามล่าผู้ที่ใช้อินเทอร์เน็ตเพื่อล่อลวงเด็กทางเพศ เมื่อแช็กย้ายไปอยู่ไมอามี แช็กเริ่มฝึกเพื่อเป็นเจ้าหน้าที่สำรองของเมืองไมอามีบีช และเข้าสาบานตัวเป็นเจ้าหน้าที่เมื่อ 8 ธันวาคม พ.ศ. 2548 แช็กสนใจทำงานด้านสืบสวนสอบสวน สำหรับป้องกันอาชญากรรมที่เกิดขึ้นกับเด็ก
ผลงานการแสดง > ภาพยนตร์

Blue Chips (1993) เล่นกับเพื่อนร่วมทีม แอนเฟอร์นี ฮาร์ดาเวย์ (Anfernee Hardaway) และ Nick Nolte
Kazaam (1996)
Good Burger (1997)
Steel (1997)
Freddy Got Fingered (2001)
ผลงานการแสดง > โฆษณาทางโทรทัศน์

เนสเล่ ครั้นช์ (Nestlé Crunch)
Chattem Icy Hot Sleeve and Icy Hot Back Patch (แผ่นปิดแก้ปวดเมื่อย)
ผลงานการแสดง > รายการทีวี

Shaquille (2005) , รายการเรียลลิตีของช่อง ESPN
ผลงานดนตรี

Shaq Diesel (1993)
Shaq Fu - Da Return (1994)
The Best of Shaquille O'Neal (1996)
You Can't Stop the Reign (1996)
Respect (1998)
Presents His Superfriends, Vol. 1 (2001)
แหล่งข้อมูลอื่น

เว็บทางการของแช็ก
แช็ก กำลังจับมือกับ จอร์จ ดับเบิลยู. บุชในโอกาลที่ได้แชมป์เอ็นบีเอปี 2001
ชาคีลล์ โอนีล เล่นในทีมซันส์ เจอกับนิวออลีนส์ ฮอร์เนตส์ เมื่อ 27 กุมภาพันธ์ ค.ศ. 2008
ชุนหิงสแควร์

| ชุนหิงสแควร์ 信兴广场 |
| --- | --- |

ข้อมูลทั่วไป
ที่ตั้ง: 5002 ถนนเฉินหนาน เชินเจิ้น ประเทศจีน
ก่อสร้าง: พ.ศ. 2536 - พ.ศ. 2539
การใช้งาน: สำนักงาน อาคารจอดรถ ร้านขายปลีก
ความสูง
เสาอากาศ / ยอด: 384 เมตร (1,260 ฟุต)
หลังคา: 325 เมตร
ชั้นสูงสุด: 298 เมตร
รายละเอียด
จำนวนชั้น: 69 ชั้น
พื้นที่ชั้น: 273,349 ตร.ม.
จำนวนลิฟต์: 34 ตัว
บริษัท
สถาปนิก: K.Y. Cheung Design Associates
ผู้พัฒนา: ชุนหิงกรุ๊ป
อ้างอิง: 
ชุนหิงสแควร์ (จีน: 信兴广场 หรือ 地王大厦; อังกฤษ: Shun Hing Square) เป็นตึกระฟ้าความสูง 384 เมตร (1,260 ฟุต) ตั้งอยู่ที่เมืองเชินเจิ้น สาธารณรัฐประชาชนจีน ชุนหิงสแควร์เป็นตึกที่สูงที่สุดอันดับที่ 5 ของประเทศจีน และอันดับที่ 9 ของโลก และเคยสูงที่สุดในประเทศจีนตั้งแต่ก่อสร้างแล้วเสร็จในปี พ.ศ. 2539 ระหว่างที่ตึกซิติคพลาซาในเมืองกว่างโจวจะก่อสร้างเสร็จในปีต่อมา การใช้งานส่วนใหญ่จะใช้เป็นสำนักงาน แต่มี 35 ชั้นที่เป็นที่อยู่อาศัย มีลานจอดรถและศูนย์การค้า 5 ชั้น ลิฟต์มีทั้งลิฟต์โดยสาร และลิฟต์ขนส่งจำนวน 2 ตัว พื้นที่แต่ละชั้นในตึกมีทั้งสิ้น 3,450 ถึง 4,900 ตารางเมตร ส่วนชั้นสูงสุดเรียกว่า เมอริเดียนวิวเซ็นเตอร์ ซึ่งเป็นที่สำหรับชมวิว
ชุดข้อมูล

ชุดข้อมูล (อังกฤษ: Data Set หรือ Dataset) เป็นชุดของข้อมูล ในกรณีตารางข้อมูล ชุดข้อมูลอาจจะมีเพียงหนึ่งตารางหรือมากกว่านั้น โดยที่ทุกคอลัมน์ของตารางแสดงถึงตัวแปรเฉพาะ ข้อมูลของทุก ๆ แถวจะสอดคล้องกับเอกสารที่กำหนดรายละเอียดของชุดข้อมูล โดยชุดข้อมูลแสดงรายการตามค่าของตัวแปรแต่ละตัว เช่น ความสูงและน้ำหนักของคุณสมบัติสมาชิกของชุดข้อมูลแต่ละตัว นอกจากนั้น ชุดข้อมูลยังสามารถประกอบด้วยชุดของเอกสารหรือไฟล์
ในข้อมูลแบบเปิด จำนวนชุดข้อมูลถือเป็นหน่วยหนึ่งในการวัดปริมาณข้อมูลที่เผยแพร่ให้แก่สาธารณะชน เว็บท่าที่รวบรวมลิงก์เว็บไซต์ และบทความต่าง ๆ ของยุโรป Data.europa.eu รวบรวมชุดข้อมูลมากกว่าหนึ่งล้านชุดข้อมูล ในประเทศไทยมีการให้บริการศูนย์กลางข้อมูลเปิดภาครัฐภายใต้ชื่อ Data.go.th รวบรวมชุดข้อมูลมากกว่าหนึ่งหมื่นชุดข้อมูล
ตัวอย่างชุดข้อมูล

ชุดข้อมูลพื้นฐานหลายชุดข้อมูลถูกนำมาใช้อย่างกว้างขวางในงานทางด้านสถิติ
ชุดข้อมูลดอกไม้ไอริส (Iris Flower Data Set) – ชุดข้อมูลหลายตัวแปรแนะนำโดย Ronald Fisher (2479) ให้บริการชุดข้อมูลออนไลน์โดยใช้พื้นที่เก็บข้อมูลการเรียนรู้ของเครื่อง มหาวิทยาลัยแคลิฟอร์เนีย วิทยาเขตเออร์ไวน์
แหล่งข้อมูลอื่น

data.world
ศูนย์กลางข้อมูลเปิดภาครัฐ (Open Government Data)
ชุมชนเมืองนิยม

ชุมชนเมืองนิยม หรือ วิถีชีวิตแบบเมือง (อังกฤษ: urbanism) คือการศึกษาว่าผู้อยู่อาศัยในเขตเมือง เช่น เมืองและนคร มีปฏิสัมพันธ์กับสภาพแวดล้อมที่มนุษย์สร้างขึ้นอย่างไร เป็นสาขาวิชาตรงของสาขาวิชาต่าง ๆ เช่น การผังเมืองซึ่งเป็นวิชาชีพที่เน้นการออกแบบและการจัดการพื้นที่ในเมืองและสังคมวิทยาเมือง ซึ่งเป็นสาขาวิชาการที่ศึกษาเกี่ยวกับชีวิตในเมือง
สถาปนิก นักวางแผน นักภูมิศาสตร์ และนักสังคมวิทยาจำนวนมาก ศึกษาเกี่ยวกับวิถีการใช้ชีวิตของผู้คนในเขตเมืองที่มีประชากรหนาแน่น มีทฤษฎีและแนวทางที่แตกต่างกันมากมายในการศึกษาด้านการวางผังเมือง
ชุดตัวหนังสือพยางค์อึนจูกา

ชุดตัวหนังสือพยางค์อึนจูกา
ชุดตัวหนังสือพยางค์อึนจูกา (อังกฤษ: Ndjuká syllabary) ประดิษฐ์โดยอาฟากา อาตูมีซีแห่งซูรินามตะวันออก ใน พ.ศ. 2453 เขากล่าวว่าเขาได้รับแรงดลใจจากสิ่งศักดิ์สิทธิ์ในการคิดอักษรนี้ รูปร่างอักษรมีพื้นฐานมาจากอักษรและตัวเลขของอักษรอาหรับและอักษรละติน และจากสัญลักษณ์รูปภาพที่ใช้อยู่ทั่วไปในหมู่ชาวแอฟริกา
ใช้เขียน

ภาษาอึนจูกาหรืออายูกาอัน มีผู้พูด 25,000 คนในซูรินามและเฟรนช์เกียนา
ชุง มัตสึเอนะ

| ชุง มัตสึเอนะ |
| --- | --- |
เกิด: 11 กุมภาพันธ์ กรุงโตเกียว, ประเทศญี่ปุ่น
สัญชาติ: ญี่ปุ่น
อาชีพ: นักเขียนการ์ตูน
มีชื่อเสียงจาก: เคนอิจิ ลูกแกะพันธุ์เสือ
เว็บไซต์: Official website
ชุง มัตสึเอนะ หรือ ชุน มัตสึเอนะ (ญี่ปุ่น: 松江名俊; โรมาจิ: Matsuena Shun; อักษรโรมัน: Syun Matsuena; เกิด 11 กุมภาพันธ์ โตเกียว) เป็นนักเขียนการ์ตูนมังงะชาวญี่ปุ่น เจ้าของผลงาน เคนอิจิ ลูกแกะพันธุ์เสือ เขาเคยเรียนเขียนการ์ตูนและมีผลงานที่น่าสังเกตสำหรับเขาคือ อัศวินและนักเดินทาง และได้ส่งผลงานแรกที่มีชื่อว่า ประตูของวาฮาลลา เผยแพร่ในนิตยสาร โชเน็งซันเดย์ ต่อมา เขาได้รับความสำเร็จจากการตีพิมพ์ผลงานในนิตยสารเจ้าเดียวกัน ในผลงานที่มีชื่อว่า สำนักเพี้ยนเซียนยุทธภพ (อังกฤษ: TATAKAE! RYOUZANPAKU SHIJOU SAIKYOU NO DESHI) ก่อนที่จะประสบความสำเร็จอีกครั้งกับผลงานที่มีชื่อว่า "เคนอิจิ ลูกแกะพันธุ์เสือ" (อังกฤษ: HISTORY'S STRONGEST DISCIPLE KENICHI) โดยอิงเนื้อหาพื้นฐานบางส่วนจากเรื่อง สำนักเพี้ยนเซียนยุทธภพ ก่อนมานำเสนอในผลงานชุดดังกล่าว และเขายังเป็นผู้สร้างตัวละครนักมวยไทยที่มีชื่อเสียงอย่าง อาภาไชย หอภาไชย, ธีรวิทย์ โฆคิน และอากาศ แจ่มใส ด้วยเช่นกัน
ดูเพิ่ม

เคนอิจิ ลูกแกะพันธุ์เสือ
แหล่งข้อมูลอื่น

まんが家BACKSTAGE 松江名俊
わざのでぱーと - 松江名俊公式サイト
新白連合ホームページ『史上最強の弟子ケンイチ』に登場する団体「新白連合」の公式サイト
ชู

ชู (อังกฤษ: Shu) เป็นเทพแห่งลม ถือว่าเป็นเทพที่เทพราสร้างขึ้นเป็นองค์แรก พระชายาคือเทพีเตฟนุต มีโอรสธิดาคือเทพเกบ (เทพแห่งดิน) กับเทพีนัต (เทพแห่งฟ้า) ทรงเป็นผู้แยกฟ้าและดินออกจากกัน บางตำนานกล่าวว่าเมื่อเทพรากลับสวรรค์ได้ตั้งให้เทพชูเป็นเทวกษัตริย์ครองโลกอยู่ระยะหนึ่งก่อนจะสละตำแหน่งให้เทพเกบพระโอรส
ชุดตัวอักษร (ภาษารูปนัย)

ชุดตัวอักษร (อังกฤษ: alphabet) ในวิทยาการคอมพิวเตอร์ หมายถึง เซตของอักขระและตัวเลขที่มีจำนวนสมาชิกมากกว่าศูนย์และมีจำนวนจำกัด โดยปกติแล้วชุดตัวอักษรมักเขียนแทนด้วยสัญลักษณ์  \Sigma
ตัวอย่าง

\Sigma =\lbrace 0,1\rbrace  คือชุดตัวอักษรของเลขฐานสอง
\Sigma =\lbrace 0,1,2,3,4,5,6,7,8,9\rbrace  คือชุดตัวอักษรของเลขฐานสิบ
\Sigma =\lbrace a,b,...,z\rbrace  คือชุดตัวอักษรตัวพิมพ์เล็กในภาษาอังกฤษ
ดูเพิ่ม

การเข้ารหัสอักขระ (character encoding) หรือ ชุดอักขระ (character set)
ชุดว่ายน้ำวันพีซ

ชุดวันพีซอาบน้ำของผู้หญิงในปี 1920
ชุดว่ายน้ำวันพีซ (อังกฤษ: One-piece swimsuit) คือปกติมักจะชุดว่ายน้ำวันพีซรัดรูปสวมใส่ โดย ผู้หญิงและเด็กผู้หญิง ในตอนว่ายน้ำในทะเล หรือสระว่ายน้ำ หรือกิจกรรมอยู่ในแสงแดดใด ๆ เช่น การอาบแดด โดยปกติชุดว่ายน้ำวันพีซ จะครอบคลุมลำตัวของผู้หญิง บางสตรีสวมใส่ชุดว่ายน้ำวันพีซ เนื่องจากคิดว่ามันจะมีความพอประมาณกว่าชุดบิกินีทูพีซ
ก่อนที่ความนิยมของชุดว่ายน้ำทูพีซ และชุดบิกินี เกือบทั้งหมดชุดว่ายน้ำเพศหญิงเป็นหนึ่งในชิ้นส่วนและคนสวมชุดว่ายน้ำที่คล้ายกันที่ปกคลุมทั้งลำตัวของตนเอง
ชนิดที่พบมากที่สุดของชุดวันพีซ คือ เมลลอต หรือชุดแทงค์ ซึ่งคล้ายกับชุดรัดรูปไม่มีแขน หรือชุดบอดีสูท หลากหลายรูปแบบของเรื่องนี้รวมถึงฮาล์เตอร์เน็ค และชุดว่ายน้ำอาบน้ำด้านหน้า เช่นเดียวกับสไตล์หุ้มรอบๆ เต็มตัว และเกาะอก ชุดเพรทเซล เป็นอีกหนึ่งอย่างพิเศษของชุดว่ายน้ำวันพีซ
เมื่อเร็ว ๆ นี้ชุดว่ายน้ำนักกีฬาได้ใช้หลากหลายรูปแบบใหม่ของสายคล้องไหล่ รวมถึงเรเซอร์แบ็ค , เฟสแบ็ค และฟลายแบ็ค ซึ่งบางส่วนก็ยังคงนำมาใช้ในเสื้อผ้ากีฬาอื่น ๆ
อีกนวัตกรรมล่าสุดในชุดว่ายน้ำวันพีซ คือ บอดีสกีน ซึ่งผิวเผินคล้ายกับ ยูนิทาร์ด หรือชุดดำน้ำ แม้ครอบคลุมลำตัวทั้งแขนและขา การทำงานของมันไม่ได้เป็นความพอประมาณ แต่ช่วยลดแรงเสียดทานในน้ำสำหรับนักว่ายน้ำมืออาชีพ พื้นผิวของมันทำจากผ้าเทคนิคเนื้อที่ได้รับการออกแบบมาเพื่อตัดทรงผ่านน้ำในลักษณะเดียวกับผิวหนังปลา หรือฉลาม
ดูเพิ่ม

ชุดว่ายน้ำ
ว่ายน้ำ
มาเจสตี

มาเจสตี หรือ แมเจสตี (HM ย่อมาจาก His Majesty หรือ Her Majesty เมื่อกราบทูลจะใช้ว่า Your Majesty ; จากภาษาละติน: maiestas) เป็นคำที่ใช้กราบบังคมทูลพระเจ้าแผ่นดินหลายพระองค์ ซึ่งมักจะเป็น พระมหากษัตริย์ หรือ สมเด็จพระราชินีนาถ มีศักดิ์สูงกว่า อิมพีเรียลไฮเนส และ รอยัลไฮเนส แต่ต่ำกว่า อิมพีเรียลมาเจสตี
กำเนิด

เดิมทีในช่วง สาธารณรัฐโรมัน คำว่า ไมเอสตาซ (ละติน: maiestas) เป็นศัพท์ทางกฎหมายที่ใช้เรียกสถานะสูงสุดของรัฐที่ต้องได้รับการเคารพเหนือสิ่งอื่นใด สิ่งนี้ได้รับการกำหนดไว้อย่างชัดเจนในกรณีจำเพาะที่เรียกว่า แลซา ไมเอสตาซ ละติน: laesa maiestas (ในกฎหมายฝรั่งเศสและอังกฤษในเวลาต่อมา ฝรั่งเศส: lèse-majesté) ประกอบด้วยการกระทำที่ละเมิดสถานะอันสูงส่งนี้ เช่น การจัดงานเลี้ยงในวันไว้ทุกข์ การดูหมิ่นพิธีกรรมต่าง ๆ ของรัฐ และการแสดงความไม่จงรักภักดีทั้งทางวาจาและการกระทำ ล้วนถูกลงโทษในฐานะอาชญากรรมต่อความยิ่งใหญ่ของสาธารณรัฐ อย่างไรก็ตาม ในเวลาต่อมาภายใต้จักรวรรดิ คำนี้กลายมาเป็นการหมิ่นพระบรมเดชานุภาพจักรพรรดิ
ฐานันดรศักดิ์ของประมุขแห่งรัฐ

ศัพท์นี้ถูกประดิษฐ์ขึ้นโดยจักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ โดยทรงเชื่อว่าเมื่อพระองค์ได้รับเลือกเป็นจักรพรรดิแห่งโรมันอันศักดิ์สิทธิ์ ในปี ค.ศ. 1519 พระองค์ก็สมควรได้รับฐานันดรศักดิ์ที่สูงส่งกว่ากว่าคำว่า "ไฮเนส" ซึ่งจักรพรรดิและพระมหากษัตริย์องค์ก่อน ๆ เคยใช้ ต่อมาไม่นาน พระเจ้าฟร็องซัวที่ 1 แห่งฝรั่งเศส และ พระเจ้าเฮนรีที่ 8 แห่งอังกฤษ ก็ทรงนำมาปรับใช้ด้วย
หลังจากการล่มสลายของจักรวรรดิโรมันอันศักดิ์สิทธิ์ คำว่า "มาเจสตี" ถูกใช้เพื่ออธิบายถึงพระมหากษัตริย์ที่มีพระอิสริยยศสูงสุดในแผ่นดิน โดยทั่วไปจะใช้หมายถึง พระเจ้า รวมทั้งมีการเติมคำเพิ่มเพื่อเพิ่มความหมายและเฉพาะเจาะจงยิ่งขึ้น เช่น คาทอลิก มาเจสตี (สเปน) หรือ บริทันนิก มาเจสตี (สหราชอาณาจักร) ซึ่งมักใช้ในบริบททางการทูต
ผู้ที่มีฐานันดรศักดิ์นี้จะถูกกราบทูลว่า Your Majesty หรือ ใต้ฝ่าละอองธุลีพระบาท หรือกล่าวถึงเป็นบุคคลที่ 3 ว่า His/Her Majesty หรือ HM (สมเด็จพระราชาธิบดี/สมเด็จพระราชินี) และใช้ในรูปพหูพจน์ว่า Their Majesties หรือ TM ส่วน จักรพรรดิและจักรพรรดินี ใช้ว่า [His/Her/Their/Your] Imperial Majesty, HIM หรือ TIM
เจ้าชายและดยุกที่เป็นประมุขแห่งราชรัฐมักใช้ คำว่า ฮิส ไฮเนส (His Highness) หรือคำที่มีความหมายคล้ายคลึงกัน (เช่น ฮิส เซอรีนไฮเนส) ราชรัฐในจักรวรรดิอังกฤษ ประมุขรัฐจะเรียกว่า ไฮเนส
ในระบอบราชาธิปไตยที่ไม่ได้รับธรรมเนียมของยุโรปมา พระมหากษัตริย์อาจได้รับการทูลว่า มาเจสตี เช่นเดียวกัน ไม่ว่าจะทรงเป็น พระมหากษัตริย์ หรือ พระราชินี อย่างเป็นทางการหรือไม่ก็ตาม ดังที่เป็นกรณีในบางประเทศและในกลุ่มชนบางกลุ่มใน แอฟริกา และ เอเชีย
ในยุโรป พระมหากษัตริย์แห่งเดนมาร์ก นอร์เวย์ สวีเดน สหราชอาณาจักร สเปน เนเธอร์แลนด์ และเบลเยียมใช้ธรรมเนียมนี้ ในทางตรงกันข้าม ประมุขแห่งรัฐของลีชเทินชไตน์และโมนาโกซึ่งเป็นอาณาจักรใช้ฐานันดรศักดิ์ที่ต่ำกว่าคือ “เซอรีนไฮเนส” (Serene Highness) ส่วนในลักเซมเบิร์กซึ่งเป็นแกรนด์ดัชชี ยกย่องประมุขของรัฐให้มีฐานันดรศักดิ์ที่ "รอยัลไฮเนส" เช่นเดียวกับสมาชิกในพระราชวงศ์แกรนด์ดัชชี เนื่องจากทรงสืบเชื้อสายมาจากเจ้าชายเฟลิกซ์แห่งบูร์บง-ปาร์มา ส่วนในสันตะสำนัก พระสันตปาปาทรงใช้ฐานันดรศักดิ์ทางศาสนาที่เรียกว่า “โฮลิเนส” ขณะที่ทรงเป็น ประมุขแห่งนครรัฐวาติกัน นอกจากนี้ แม้ว่าอันดอร์ราจะมีระบบการปกครองแบบราชาธิปไตยอย่างเป็นทางการ แต่เจ้าผู้ร่วมครองอันดอร์รา ได้แก่ บิชอปแห่งอูร์เฌ็ลย์ (ได้รับการสถาปนาโดยพระสันตปาปา) และประธานาธิบดีแห่งฝรั่งเศส กลับใช้ฐานันดรศักดิ์ที่ “เอ็กเซลเล็นซี” แบบสาธารณรัฐและไม่ถือเป็นราชวงศ์ อนึ่งอันดอร์ราเป็นรัฐราชาธิปไตยที่ไม่สืบทอดอำนาจ โดยมีการเลือกตั้งและสถาปนาเพียงแห่งเดียวในยุโรป
ฐานันดรศักดิ์ของประมุขแห่งรัฐ > ไทย

ในประเทศไทย พระบรมราชอิสริยยศของพระมหากษัตริย์คือ "พระบาทสมเด็จพระเจ้าอยู่หัว" หรือเรียกอย่างไม่เป็นทางการว่า พระเจ้าอยู่หัว มีที่มาจากคติเทวราชา ซึ่งเชื่อกันว่าพระมหากษัตริย์ไทยทรงเป็นอวตารของพระวิษณุ อันเป็นเทพเจ้าสูงสุดองค์หนึ่งในศาสนาฮินดู
ในสมัยโบราณชนชาติไทยเรียกขานกษัตริย์ของตนว่า พ่อขุน อันหมายถึง พ่อ เช่นในสมัยอาณาจักรสุโขทัยหรือแคว้นพะเยา พระมหากษัตริย์ในเวลานั้นถูกเรียกว่า พ่ออยู่หัว, พ่อหยัว (กร่อนมาจาก พ่ออยู่หัว) หรือ พ่ออยู่หัวเจ้า ซึ่งสะท้อนให้เห็นถึงแนวคิดปิตาธิปไตย โดยถือว่ากษัตริย์เปรียบดั่งพ่อและไพร่ฟ้าเป็นบุตรใต้ปกครอง
ในรัชสมัยสมเด็จพระรามาธิบดีที่ 1 แห่งกรุงศรีอยุธยา สังคมได้ขยายตัวใหญ่ขึ้น พระราชสถานะของพระมหากษัตริย์จึงเปลี่ยนจาก พ่ออยู่หัว เป็น พระเจ้าอยู่หัว  อันแสดงถึงฐานะแห่งพระเป็นเจ้า พระองค์ทรงรับเอาคติเทวราชาจากอาณาจักรเขมรมาใช้ โดยนำคำว่า พระบาท จากพระบรมราชอิสริยยศของพระมหากษัตริย์เขมร เหตุที่เอ่ยถึงพระมหากษัตริย์ว่า พระบาท เนื่องจากมีคติถือกันว่าพระมหากษัตริย์เป็นผู้สูงส่ง มิบังควรหากจะอ้างถึงพระนามหรือเรียกขานทั้งพระวรกายโดยตรง จึงจำเป็นต้องเรียกว่า พระบาท  อันเป็นอวัยวะเบื้องล่างของพระมหากษัตริย์แทน ทั้งนี้เพื่อแสดงถึงความนอบน้อม โดยหลักฐานการใช้คำว่า พระบาท สำหรับการเรียกพระมหากษัตริย์ ปรากฏหลักฐานการใช้ตั้งแต่สมัยสุโขทัยแล้ว ดังจะเห็นได้จากจารึกวัดป่ามะม่วงภาษาเขมร ค.ศ. 1361 ก็เรียกพระนามพ่อขุนรามคำแหงว่า พฺระบาทกมฺรเดงอญ ศฺรีรามราช นอกจากนี้สมเด็จพระรามาธิบดีที่ 1 ยังทรงรับคำว่า สมเด็จ อันหมายถึงผู้เป็นใหญ่ซึ่งมาจากภาษาเขมร ทำให้พระนามของสมเด็จพระรามาธิบดีที่ 1 ปรากฏหลักฐานการเรียกตามบทพระอัยการต่างๆ ว่า พระบาทสมเดจ์พระเจ้ารามาธิบดีศรีสินธรบรมจักรพรรดิศีบวรธรรมิกมหาราชาธิราชเจ้า อันเป็นบรรทัดฐานในการเฉลิมพระปรมาภิไธยของพระมหากษัตริย์ในรัชกาลถัดๆ มา
พระปรมาภิไธยพระมหากษัตริย์ไทยยังถูกทำให้ศักดิสิทธิ์ยิ่งขึ้นผ่านการบ่งบอกพระราชสถานะแสดงถึงความเป็นเทพ เช่น รามาธิบดี ความหมาย คือ พระรามผู้เป็นใหญ่, นเรศวร หมายถึงพระเจ้าในร่างมนุษย์ หรือ ราเมศวร อันเป็นคำสมาสแบบสนธิของคำว่า ราม และ อิศวร
นอกจากนี้ยังปรากฏหลักฐานการใช้ที่คล้ายๆ กัน เช่น สมเด็จพระพุทธเจ้าอยู่หัว แสดงให้เห็นถึง พุทธสภาวะของพระมหากษัตริย์ผู้เปรียบดั่งพระโพธิสัตว์ที่จะตรัสรู้เป็นพระพุทธเจ้าในอนาคต หรือ สมเด็จบรมบพิตร อันเป็นสรรพนามบุรุษที่ 3 ที่พระภิกษุใช้เรียกพระมหากษัตริย์ และ มหาบพิตร อันเป็นสรรพนามบุรุษที่ 2 ที่พระภิกษุใช้เรียกพระมหากษัตริย์
ฐานันดรศักดิ์ของประมุขแห่งรัฐ > ญี่ปุ่น

ในประเทศญี่ปุ่น การใช้คำว่า เฮกะ (ญี่ปุ่น: 陛下; โรมาจิ: Heika) กล่าวถึง จักรพรรดิแห่งญี่ปุ่น จักรพรรดินี สมเด็จพระอัยยิกาเจ้า และสมเด็จพระบรมราชชนนี ได้รับการกำหนดไว้ในกฎหมายราชวงศ์ตั้งแต่ ค.ศ. 1947
ในปี 757 คำนี้มีการใช้เป็นครั้งแรกใน โยโร ริตสึเรียว (ญี่ปุ่น: 養老律令) เพื่อใช้เฉพาะเมื่อกราบทูลกับจักรพรรดิองค์ปัจจุบัน (ญี่ปุ่น: 今上天皇)
ในกฎหมายราชวงศ์ในอดีต (ค.ศ. 1889) มีการอนุโลมให้ใช้คำศัพท์นี้ได้กับจักรพรรดินี สมเด็จพระอัยยิกาเจ้า และสมเด็จพระบรมราชชนนีด้วย
ฐานันดรศักดิ์ของประมุขแห่งรัฐ > บรูไน

ในบรูไน พระบรมราชอิสริยยศภาษามลายูสำหรับสุลต่านแห่งบรูไนอย่างเป็นทางการ คือ Kebawah Duli Yang Maha Mulia Paduka Seri Baginda (KDYMMPSB) หรือเรียกง่าย ๆ ว่า Kebawah Duli แปลว่า “พระเจ้าแผ่นดินผู้ทรงชัยทรงสถิตใต้ฝ่าละอองธุลีของพระผู้ทรงสูงส่ง”
พระบรมราชอิสริยยศได้สะท้อนถึง Zilullah-fil-Alam ("เงาของพระเจ้าบนโลก") ซึ่งหมายถึงสุลต่านทรงที่มีพระราชอำนาจเพียงส่วนน้อยของอำนาจอันมหาศาลของพระเจ้า คำว่า ปาดูกา (paduka) แปลว่า "ชัยชนะ" ในภาษามลายูโบราณ ในขณะที่ เซอรี (seri) เป็นคำยกย่องจากภาษาสันสกฤต ส่วนคำว่า บากินดา เป็นคำนามบุคคลที่สามที่ใช้เรียกราชวงศ์และศาสดา
ฐานันดรศักดิ์ของประมุขแห่งรัฐ > จีนโบราณ

ในประวัติศาสตร์จีนยุคหลังราชวงศ์ฮั่น มีการใช้คำว่า ปี้เซี่ย (陛下) กราบบังคมทูลจักรพรรดิจีน (皇帝)
ฐานันดรศักดิ์ของประมุขแห่งรัฐ > ซาอุดิอาระเบีย

ในปีค.ศ. 1986 สมเด็จพระราชาธิบดีฟะฮัด ทรงยกเลิกการใช้คำว่า Majesty ( อาหรับ: صَاحِب الْجَلَالَة, อักษรโรมัน: Ṣāḥib al-Jalāla, แปลตรงตัว 'ผู้ทรงประเสริฐ' ) ซึ่งอิงมาจากพระอิสริยยศ ผู้อารักขาแห่งมัสยิดศักดิ์สิทธิ์ทั้งสอง ซึ่งเป็นพระอิสริยยศที่ผู้ปกครองศาสนาอิสลามนำมาใช้  อย่างไรก็ตาม พระมหากษัตริย์ซาอุดีอาระเบีย ยังคงถูกเรียกว่า "Your Majesty" ในการกราบบังคมทูล
ฐานันดรศักดิ์ของประมุขแห่งรัฐ > มาเลเซีย

ในสมาพันธรัฐมาเลเซีย พระบรมราชอิสริยยศของยังดีเปอร์ตวนอากง และพระราชอิสริยยศของราจาเปอร์ไมซูรีอากง คือ Kebawah Duli Yang Maha Mulia Seri Paduka Baginda หรืออย่างย่อว่า Seri Paduka Baginda สุลต่านแห่งรัฐยะโฮร์ และพระมเหสีทรงใช้พระราชอิสริยยศ Duli Yang Maha Mulia (DYMM) ซึ่งมีศักดิ์เสมอด้วย His/Her Majesty ตั้งแต่ ค.ศ. 2017 ก่อนหน้านั้น มีการใช้ฐานันดรศักดิ์ในภาษาอังกฤษที่ His/Her Royal Highness โดยรัฐอื่น ๆ จะมีลักษณะคล้ายกัน
ฐานันดรศักดิ์ของประมุขแห่งรัฐ > พม่า

ในประเทศพม่า พระบรมราชอิสริยยศอย่างเป็นทางการของพระมหากษัตริย์แห่งพม่า คือ โภน ตาว จี หลา ทอ เมียนมาร์ มิน มยัต พยา ( พม่า: ဘုန်းတော်ကြီးလှသောမြန်မာမင်းမြတ်ဘုရား ) ย่อเป็น โภนตอจีพยา ( พม่า: ဘုန်းတော်ကြီးဘုရား) หรือ อาชิน พยา ( พม่า: အရှင်ဘုရား ).
ชุดอักษร DejaVu

ตัวอย่างอักษรจาก DejaVu
ชุดอักษร DejaVu (อังกฤษ: DejaVu) เป็นชุดตัวอักษรหรือไทป์เฟซที่ดัดแปลงมาจาก Bitstream Vera โดยเพิ่มแบบตัวอักขระอื่นๆ นอกเหนือจากตัวอักษรภาษาละติน โดยครอบคลุมตัวอักษรของภาษาต่างๆ ตามมาตรฐานยูนิโคด เพื่อให้เป็นฟอนต์ที่ครอบคลุมจำนวนภาษาให้มากที่สุดเท่าที่เป็นไปได้
ชุดอักษร DejaVu ยังเปิดรับไทป์เฟซของภาษาอื่นๆ เพิ่มเติมอยู่เรื่อยๆ (ปัจจุบันยังไม่มีภาษาไทย) ปัจจุบัน DejaVu ถูกใช้เป็นฟอนต์ปริยายในลินุกซ์ดิสทริบิวชันหลายตัว
ชุดอักษร DejaVu ประกอบด้วยชนิดอักษรมาตรฐาน Serif, Sans-serif, Monospace และชนิด Serif Condensed กับ Sans Condensed ที่ยังอยู่ในระยะทดลองใช้
แหล่งข้อมูลอื่น

เว็บไซต์ของ DejaVu
ชิลลี่ไวท์ช็อค

| ชิลลี่ไวท์ช็อค |
| --- | --- |
ที่เกิด: กรุงเทพมหานคร ประเทศไทย
แนวเพลง:  ป็อป  ทีนป็อป  ทีป็อป 
ช่วงปี: พ.ศ. 2550–2552
ค่ายเพลง: กามิกาเซ่
อดีตสมาชิก:  จินนี่  เบสท์  พิม  อิงค์ 

เว็บไซต์: ilovekamikaze.com
ชิลลี่ไวท์ช็อค (อังกฤษ: Chilli White Choc) เป็นอดีตเกิร์ลกรุปสัญชาติไทย ค่ายกามิกาเซ่ เดิมทีในปี พ.ศ. 2550 ยังไม่มีชื่อวง แต่ในค่ายเรียกวงกันว่า GString ต่อมาจึงเปลี่ยนในชื่อ Chilli White Choc ประกอบด้วยสมาชิกจำนวนสี่คนคือ จินนี่, เบสท์, พิม และ อิงค์ (ต่อมายุบวงแล้ว เหลือ 2 คน คือ พิม และ จินนี่ ซึ่งกลายมาเป็นส่วนหนึ่งของ SWEE:D และได้ทำการยุบวงไปอีกสุดท้ายเหลือ สมาชิกคือ จินนี่ ในค่าย แล้วจินนี่ก็ได้เซ็นสัญญาลาออกอย่างเป็นทางการ)
ประวัติ

ชิลลี่ไวท์ช็อค เริ่มต้นจากการที่พวกเธอทั้ง 4 คน เริ่มเรียนร้องเพลงตั้งแต่ช่วงวัยเด็ก ที่โรงเรียน ENO ของครูกานต์ อะคาเดมี่ (กานต์ จั่นทอง) ภายหลังได้ร่วมทำโปรเจกต์ ออกอัลบั้มในนาม "bunny beat girls (ปันนี่ บีท เกิร์ล)" ปี พ.ศ. 2549 ในขณะนั้นมีศิลปิน 9 คน  รวมทั้ง พิม, จินนี่, อิ้งค์, เบส
ภายหลังได้เข้ามาเป็นศิลปินในค่าย กามิกาเซ่ ในเครืออาร์เอส และได้ฟอร์มวงกันในชื่อ "G-String" ภายหลังได้เปลี่ยนชื่อวงเป็น "ชิลลี่ ไวท์ ช็อค" และออกโปรเจกต์พิเศษในนาม ลิปซ์โปรเจกต์ ร่วมกับ Waii (ปัญญริสา เธียรประสิทธิ์) และ ซิสก้า ในปี พ.ศ. 2550
สมาชิก

| ชื่อ-นามสกุล | ชื่อเล่น | เชื้อชาติ | วันเกิด | ตำแหน่ง | สนใจด้านอื่น | สังกัดปัจจุบัน |
| --- | --- | --- | --- | --- | --- | --- |
| เขริกา โชติวิจิตร | จินนี่ | ไทย | 18 มิถุนายน พ.ศ. 2535 (32 ปี) | หัวหน้าวง, นักเต้นนำ, นักร้อง | ธุรกิจส่วนตัว นางแบบ | - |
| รตาพร ทิพย์มนตรี | เบสท์ | ไทย | 19 สิงหาคม พ.ศ. 2535 (32 ปี) | นักเต้นหลัก, แร็ปเปอร์, นักร้อง | สถาปนิก | - |
| พิมประภา ตั้งประภาพร | พิม | ไทย | 10 ตุลาคม พ.ศ. 2535 (32 ปี) | นักร้องนำ, Visual | นักแสดง | นักแสดงอิสระ |
| วรันธร เปานิล | อิงค์ | ไทย | 23 กุมภาพันธ์ พ.ศ. 2537 (30 ปี) | นักร้องเสียงหลัก, น้องเล็ก | ศิลปินเดี่ยว | BOXX MUSIC |
ผลงาน

ผลงานเพลงอัลบั้มแรกของ Chilli White Choc  ออกในนาม LIPZ Project  
(ร่วมกับ หวาย และ SisKa)   โดยเพลงที่ขับร้องโดย Chilli White Choc  ได้แก่เพลง  Chatsanova, Special Friend, เปลี่ยนเป็นพี่ชาย
ในปี พ.ศ. 2552 ได้เกิด project Seven days ประกอบด้วย Chilli White Choc คือ พิม และ จินนี่ และ เฟย์ จาก (เฟย์ ฟาง แก้ว) แจม (เนโกะ จัมพ์) หวาย  มีน (ซิสก้า) และ มีล่า
และในปี พ.ศ. 2553 สมาชิก 2 คนของวง คือ พิม และ จินนี่ ร่วมกับ มิน (SisKa) ได้ตั้งเป็นวงน้องใหม่ของค่าย ภายใต้ชื่อ SWEE:D ต่อมาพิมก็ได้ลาออกจากการเป็นศิลปินปัจจุบันก็เหลือแต่จินนี่ อยู่ในกามิกาเซ่ และ ปัจจุบันอิงค์​ เป็นศิลปินเดี่ยวสังกัด​ Boxx Music​ ในเครือ​ Muzik​ Move ก่อนหน้านี้เคยกลับมาทำงานที่อาร์เอสอีกครั้งแต่ในฐานะวีเจในช่องยู แชลแนล การกลับอีกครั้ง กับ Chilli White Choc วงที่เคยเป็นอดีต แต่ตอนนี้พวกเธอกำลังจะกลับมาอีกครั้ง กับอัลบั้มใหม่ที่จะมาทำให้พวกคุณใจละลายไปกับความหวาน ความเปรี้ยว ความเซ็กซี่
ผลงาน > มิวสิกวิดีโอ

คนเหงาเขาทำกัน ของวง ไนซ์ ทู มีท ยู (พิม แสดงเป็นนางเอกมิวสิก)
ผมรักคุณ I luv U ของวง เฟย์ ฟาง แก้ว
ขัดใจ ของ กามิกาเซ่
เพื่อนกันฉันรักเธอกามิกาเซ่
เด็กวุนวาย โฟร์-มด (อิงค์รวมแสดง)